[{"text_idx": "#000001", "text": "Energiateenuse Grupp va\u0308a\u0308rtustab tehnikavaldkonna tulevikku ja tunnustab talente!"}, {"text_idx": "#000002", "text": "Eelmisel na\u0308dalal Ida-Virumaal toimunud infoseminaril \u201eToetusmeetmed edumeelsele ettevo\u0303tjale\u201c, kus teiste teemade seas leidis kajastamist ka ettevo\u0303tetes ressursito\u0303hususe analu\u0308u\u0308side ning senisest efektiivsemate tehnoloogiate kasutuselevo\u0303tu investeeringutoetuste temaatika; andis hea tagasiside ka\u0308imasoleva ressursito\u0303hususe meetme ka\u0308imasoleva taotlusvooru pikendamiseks."}, {"text_idx": "#000003", "text": "Ta\u0308naseks on ettevo\u0303tete ressursito\u0303hususe meetme raames toetatud 116 auditi la\u0308biviimist ning antud investeeringutoetust kahe taotlusvooru raames kokku 51 ettevo\u0303ttele summas 33,6 mln eurot. Menetluses on veel 21 projekti kokku mahus 11 mln eurot. Nimetatud summadest on AU Energiateenus aidanud to\u0308o\u0308stusettevo\u0303tetel edukalt koju tuua 11,9 miljonit eurot (oleme olnud va\u0308hemalt ressursiauditi juhtaudiitoriks) ning 5,1 miljoni ulatuses oleme olnud nii audiitor kui ka hilisem konsultant taotluste koostamisel. Kui keskmine toetuse osakaal on u\u0308ldjuhul olnud 34% (maksimaalne toetus abiko\u0303lblikest kuludest kuni 50%), siis meie poolt konsulteeritud ettevo\u0303tete toetusprotsent on olnud keskmiselt 36%. Samuti ei ole keegi AU Energiateenuse poolt no\u0303ustatud ettevo\u0303tetest saanud taotlemisel negatiivset otsust, mis lisab kindlust, et aitame klientidel tegevusi o\u0303igesti korraldada ja ho\u0303lbustame otsuste vastu vo\u0303tmist."}, {"text_idx": "#000004", "text": "Kuna Keskkonnaministeeriumi u\u0308levaate kohaselt on ettevo\u0303tete huvi ressursito\u0303hususe meetme osas ja\u0308rjest kasvamas, siis plaan on pikendada ka\u0308imasolevat taotlusvooru ta\u0308htaega kuni 30. augustini 2019. Seega soovitame ko\u0303igil edumeelsetel to\u0308o\u0308stusettevo\u0303tetel enne suurt suve toetusmeetme tingimustega tutvuda ning ku\u0308simuste tekkimisel AU Energiateenus to\u0308o\u0308stuse valdkonna ekspertidega u\u0308hendust vo\u0303tta (andres@energiateenus.ee). Anname no\u0303u ja aitame ressursiauditi la\u0308biviimise ja ressursito\u0303hususe projektijuhtimise osas hea meelega!"}, {"text_idx": "#000005", "text": "Ettevo\u0303tete ressursito\u0303hususe meetme eesma\u0308rk on suurendada ressursitootlikust ettevo\u0303tetes innovaatiliste tehnoloogiate ja lahenduste kasutuselevo\u0303tu kaudu. Toetatavad on tootmisprotsessi u\u0308mber kujundamisega seotud ja\u0308rgmised tegevused:"}, {"text_idx": "#000006", "text": "ressursisa\u0308a\u0308stu lahenduste va\u0308ljato\u0308o\u0308tamine ja rakendamine \u2013 ehk audit;\nseadmete soetamine ja/vo\u0303i va\u0308ljavahetamine uuenduslike ja ressurssi sa\u0308a\u0308stvamate vastu;\nseadmete soetamine oma tootmisja\u0308a\u0308kide kasutamiseks, mis va\u0308hendavad primaarse ja suurendavad teisese toorme kasutamist tootmisprotsessis;\ninfo- ja kommunikatsioonitehnoloogia lahendused tootmisprotsessis, mis tagavad ressursisa\u0308a\u0308stu;\nkeskkonnajuhtimis- ja auditeerimissu\u0308steemide rakendamine ja registreerimine, mis to\u0303stavad ressursito\u0303husust."}, {"text_idx": "#000007", "text": "Huvi korral ta\u0308psema info saamiseks vaata Keskkonnaministeeriumi kodulehte SIIT ja taotlemistingimustega tutvu SIIN."}, {"text_idx": "#000008", "text": "20. ma\u0308rtsist saavad kohalikud omavalitsused taotleda toetust hoonete energiato\u0303husamaks muutmiseks"}, {"text_idx": "#000009", "text": "Mida saavad kinnisvaraomanikud just nu\u0308u\u0308d oma hoonete jaoks a\u0308ra teha?"}]